Гейдар Алиев

Гейдар Алирза уулу Алиев (10. 5. 1923, Нахчыван - 12. 12. 2003, Кливленд, АКШ) саясий жана мамлекеттик ишмер, Азербайжан Республикасынын Президенти (1993-2003), Социалистик Эмгектин Баатыры (1979, 1983). Азербайжан элинин жалпы улуттук лидери.

Азербайжан мамлекеттик университетинин тарых факультетин бүтүргөн. 1941-49-ж. мамлекеттик коопсуздук органдарында жана Нахичеван АССР Министрлер Советинде жооптуу кызматтарда, 195064-ж. Азербайжан ССРинин Ички иштер министрлигинде жана Министрлер Советине караштуу мамлекеттик коопсуздук комитетинде жетекчи кызматта, 196467-ж. Азербайжан ССР Министрлер Советине караштуу Мамлекеттик коопсуздук комитетинин председателинин орун басары, 1967-жылдан председатели. 1969-82-ж. Азербайжан КП БКнын биринчи секретары, 1982-87-ж. СССР Министрлер Советинин 1-орун басары, 1991-93-ж. Нахичеван Автономиялуу Республикасынын Жогорку межлисинин председатели, 1993-жылдан эгемендүү Азербайжан Республикасынын Жогорку Советинин төрагасы, Президенти болгон. Алиев президенттик кызматты аркалаган учурда ички саясий стабилдүүлүккө жетишип, чет элдик инвестициялардын келишин камсыздаган жана өлкөдө экономикалык өнүгүү үчүн жагымдуу кырдаал түзүлгөн. Ленин, Кызыл Жылдыз ордендери жана медалдар менен сыйланган. 

 Сыйлыктары 
«Манас-1000» алтын эстелик ордени жана алтын эстелик медалыУказ Президента КР от 28 августа 1995 года УП № 203 "О вручении памятного золотого ордена "Манас-1000" и памятной золотой медали Алиеву Гейдару Алиевичу, Президенту Азербайджанской Республики"

 Колдонулган адабияттар 
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1

 Эскертүүлөр 

Категория:Инсандар
Категория:Туулгандар 1923-жылы
Категория:Өлгөндөр 2003-жылы
Категория:Азербайжандын президенттери
Категория:КПСС
Категория:Саясатчылар
Категория:Мамлекет башчылары
Категория:Президенттер